钦定古今图书集成/明伦汇编/官常典/第430卷 > 金
## 钦定古今图书集成/明伦汇编/官常典/第430卷 > 金

金置上林署提点、令、丞等员。统花木局、同乐园设监
及勾当官，属于工部。而琼林苑、宫苑司亦设监、令，属
于宣徽院。其南京、东京、中都又各设花园、宫苑监使
等官。

按《金史百官志》：“上林署提点，从五品，泰和八年刱。大
安二年省。令，从六品。掌诸苑园池沼种植花木果蔬
及承奉行幸舟船事。丞，从七品。”

〈注〉大定七年，增一员，分司南京，以句判兼之。大安三年，复省一员。

直长二员。正八品。

花木局都监、同监。旧设接手官四人。泰和元年罢，复
以诸司人内置都监、同监二员。贞祐三年，罢都、同监，
以同乐园管勾兼熙春园都监、同监三员。

〈注〉泰和四年置。贞祐三年省。

同乐园，管勾二员。每年额办课程，隶南运司。宣宗南
迁，罢课，改为随朝职，正八品。

右属“《尚书》工部。”

琼林苑都监、同监各二员。广乐园都监、同监。京后园
都监、同监。

宫苑司。令，从六品。丞，从七品。掌“宫庭修饰、洒扫、启闭门户、铺设毡席之事。”直长，正八品。一员。

〈注〉泰和令，二员。

都监，同监二员。

〈注〉泰和二年设，泰和四年罢同监。

右属宣徽院。

“南京花园”小都监二员：

东京宫苑使一员。

〈注〉西京、北京同。

“中都京兆府司竹监。”管勾一员，从七品。掌《养竹园
采斫之事》。

〈注〉司吏一员，监兵百人。给养采斫之役。